**a szabad mozgás és tartózkodás jogával rendelkező személyek, valamint a harmadik országbeli állampolgárok beutazásával és tartózkodásával kapcsolatos eljárások díjáról szóló 28/2007. (V. 31.) IRM rendelet módosításáról**

A szabad mozgás és tartózkodás jogával rendelkező személyek beutazásáról és tartózkodásáról szóló 2007. évi I. törvény 86. § (3) bekezdésében, valamint a harmadik országbeli állampolgárok beutazásáról és tartózkodásáról szóló 2007. évi II. törvény 111. § (2) bekezdés *b)* pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 21. § 9. pontjában meghatározott feladatkörömben eljárva - a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 1. pontjában meghatározott feladatkörében eljáró nemzetgazdasági miniszterrel, a Kormány tagjainak feladat- és hatásköréről szóló 152/2014. (VI. 6.) Korm. rendelet 85. § 3. pontjában meghatározott feladatkörében eljáró külgazdasági és külügyminiszterrel egyetértésben - a következőket rendelem el:

1. **§**

A szabad mozgás és tartózkodás jogával rendelkező személyek, valamint a harmadik országbeli állampolgárok beutazásával és tartózkodásával kapcsolatos eljárások díjáról szóló 28/2007. (V. 31.) IRM rendelet 5. § (2a) bekezdés helyébe a következő rendelkezés lép:

„(2a) Mentesül az ukrán állampolgár a *2. melléklet* II. pont 1. és 3-4. alpontjaiban meghatározott igazgatási szolgáltatási díj megfizetése alól.”

1. **§**

Ez a rendelet a kihirdetését követő napon lép hatályba.

|  |  |
| --- | --- |
| Egyetértek:    Varga Mihály  nemzetgazdasági miniszter | Dr. Pintér Sándor  belügyminiszter |

Szijjártó Péter

külgazdasági és külügyminiszter

**INDOKOLÁS**

*az 1. §-hoz*

A Külgazdasági és Külügyminisztérium (a továbbiakban: KKM) 2016. november 10-én kelt megkeresésében kezdeményezte a harmadik országbeli állampolgárok beutazásával és tartózkodásával kapcsolatos eljárások díját meghatározó 28/2007. (V. 31.) IRM rendelet (a továbbiakban: 28/2007. IRM rendelet) módosítását annak érdekében, hogy az ukrán állampolgárok mentesüljenek az igazgatási szolgáltatási díj megfizetése alól a három hónapot meghaladó tartózkodásra irányuló kérelmek külképviseleti kérelmezése esetén.

A megkeresésben foglaltaknak megfelelően előkészítésre került a 28/2007. IRM rendelet módosítását és tekintettel a 2016. november 24-ei magyar ukrán miniszterelnöki találkozó időpontjára a módosítás 2016. november 24-én lépett hatályba.

Tekintettel arra, hogy a módosítás aggályokat vethet fel abból a szempontból, hogy kizárólag a külképviseleten benyújtott kérelmek tekintetében ad felmentést az igazgatási szolgáltatási díj megfizetése alól, de a belföldi kérelmezés esetén nem, jelen előterjesztésben szerepelő módosítás a három hónapot meghaladó tartózkodásra irányuló kérelmek belföldi kérelmezése esetére is biztosítja az ukrán állampolgárok igazgatási szolgáltatási díj megfizetése alóli mentességét.

A KKM tájékoztatása alapján konzuli szakmai szempontból nincs akadálya a belföldi kérelmezés esetén történő igazgatási szolgáltatási díj megfizetése alóli mentességnek.

*a 2. §-hoz*

Hatályba léptető rendelkezés.